次韻陳寺丞建除體
作者：張栻
朝代：宋

paragraphs: 建議了亡補，歸來謝馳驅。
除荒城南丘，有田十畝餘。
滿城車馬喧，得此逃空虛。
平湖永晝靜，泉聲雜塤竽。
定自非偶然，供我耳目娛。
執熱者誰子，來浣塵土褕。
破顔爲我笑，共看雲卷舒。
危機起於中，胡越生同車。
成功妙克己，八荒元一區。
收心試參此，得失竟焉如。
開緘得君詩，嗜好如我迂。
閉門君未可，出處本非疎。